Държавен вестник, бр. 42, 2006 г., стр. 121

Б Р О Й  42
Д Ъ Р Ж А В Е Н   В Е С Т Н И К
С Т Р .  121
Чл. 9. (1) Изпитът се провежда от изпитна
комисия в състав най-малко от трима членове.
Редът за работата и съставът на изпитната ко-
мисия се определят с решение на комисията.
(2) Изпитът е писмен и анонимен.
Чл. 10. (1) Резултатите от изпита се оформят
в протокол с оценка съгласно правилата за оце-
няване. Протоколът се подписва от всички чле-
нове на изпитната комисия. Оценките са окон-
чателни и не подлежат на преразглеждане.
(2) Резултатите от изпита се оповестяват по
реда на чл. 8, ал. 2 в 14-дневен срок от датата на
провеждане на изпита.
(3) В срок 5 работни дни от обявяването на
резултатите по ал. 1 лицата, които не са преми-
нали успешно изпита за професионална квали-
фикация, могат да отправят до комисията иска-
не да се запознаят с резултатите от проверката
на писмената си работа.
(4) Запознаването с резултатите от провер-
ката на писмената си работа лицата извършват
лично в присъствието на член на изпитната
комисия и длъжностно лице от администраци-
ята на комисията, определено със заповед на
заместник-председателя.
Раздел III
Сертификат
Чл. 11. (1) Лицата, преминали успешно из-
пита за професионална квалификация, получа-
ват сертификат, издаден от заместник-пред-
седателя.
(2) Сертификатът се издава на хартиен носи-
тел по образец, утвърден от заместник-пред-
седателя.
(3) Дубликат на сертификата се издава от
заместник-председателя по молба на заинтере-
суваното лице, ако сертификатът е откраднат,
загубен, повреден или унищожен. При получа-
ване на дубликата лицето връща оригинала на
сертификата, ако той е на негово разположение.
(4)  Сертификатът загубва своята валидност,
когато лицето, на което е издаден, в срок две
години от датата на  неговото издаване  не бъде
вписано в  регистъра по чл. 30, ал. 1, т. 9 от За-
кона за Комисията за финансов надзор като
застрахователен брокер—едноличен търговец,
като член на управителен орган на застрахова-
телен брокер—юридическо лице, или  като лице,
оправомощено да го управлява или представ-
лява. В тези случаи лицето се явява отново на
изпит за професионална квалификация по реда
на тази глава. Това обстоятелство се отбелязва
в сертификата.
Г л а в а  т р е т а
ПРИЗНАВАНЕ НА ПРИДОБИТА
КВАЛИФИКАЦИЯ
Чл. 12. (1) Лицата, които имат придобита
квалификация в държава членка, която отгова-
ря на изискванията, включени в тематичния
обхват на изпита, удостоверена с издаден от
компетентен орган на държава членка или дру-
га организация в държава членка документ за
придобита степен, диплом или друг сертифи-
кат, подават заявление за признаването є в
комисията.
(2) Към заявлението по ал. 1 освен докумен-
тите по чл. 3, ал. 2 се прилагат и:
1. нотариално заверен препис на документ
за придобита степен, диплом или друг серти-
фикат, който удостоверява придобитата ква-
лификация;
2. информация за компетентния орган или
организацията в държавата членка, издали до-
кумента, удостоверяващ придобитата квали-
фикация;
3. информация за други данни, условия или
ограничения, свързани с придобитата квалифи-
кация, невключени в документа по т. 1;
4. декларация за истинността на посочените
от лицата данни и за това, че им е известна
наказателната отговорност за представяне на
неверни данни, която се носи по Наказателния
кодекс на Република България.
(3) Заявлението по ал. 1 може да се подаде и
в производството по регистрация на застрахо-
вателния брокер по чл. 158 от Кодекса за за-
страховането.
Чл. 13. Заместник-председателят може да
изиска и други данни и документи, ако са необ-
ходими, за вземане на решение за признаване
на придобитата квалификация.
Чл. 14. Комисията отказва признаването на
придобита квалификация, ако:
1. заявителят не отговаря на изискванията
по чл. 157, ал. 1, т. 1, т. 3—6 от Кодекса за зас-
траховането;
2. установи съществено различие между ква-
лификацията, за която се иска признаване, и
изискванията относно тематичния обхват на
изпита за професионална квалификация на зас-
трахователните брокери;
3. установи, че органът  или организацията,
издал документа за придобитата квалификация,
не разполага с необходимата компетентност за
предоставяне на тази квалификация;
4. е налице друго условие или ограничение,
поради което придобитата квалификация не
може да бъде упражнявана;
5. установи, че заявителят е представил невер-
ни данни или документи с невярно съдържание.
Чл. 15. (1) Комисията се произнася по заяв-
лението за признаване на придобитата квали-
фикация в едномесечен срок от подаването му,
а когато са били поискани допълнителни дан-
ни и документи—в 7-дневен срок от получава-
нето им. Решението се мотивира писмено и
може да се обжалва по отношение на неговата
законосъобразност пред Върховния админист-
ративен съд по реда на Административно-
процесуалния  кодекс.